ดูกันเต็มๆ นอกจาก แจกเงิน 2 พันแล้ว มีมาตรการอะไร เยียวยาโควิด-19 อีก
ดูกันแบบเต็มๆ ที่ประชุมครม.เศรษฐกิจ อนุมัติมาตรการทั้งการเงินและภาษี ทั้งให้ สินเชื่อดอกเบี้ยต่ำ-พักชำระเงินต้น-ลดภาษี เพื่อช่วยเยียวยาผลกระทบไวรัสโคโรนา (โควิด-19)บ้างวันที่ 6 มี.ค. นายอุตตม สาวนายน รมว.คลัง เปิดเผยภายหลังการประชุม ครม.เศรษฐกิจ ว่า นอกจาก ครม.เศรษฐกิจ จะอนุมัติ มาตรการแจกเงิน ผู้มีรายได้น้อย-เกษตรกร และผู้ประกอบการชีพอิสระ เป็นจำนวนเงิน 2000 บาท โดย จ่ายเดือนละ 1000 บาท จำกัดไม่เกิน 2 เดือน เริ่ม เม.ย. 2563 ผ่านระบบพร้อมเพย์ โดยผู้ได้รับสิทธิ์จะได้รับกี่คน และต้องใช้วงเงินเท่าใด ยังต้องมีการไปหารือในรายละเอียดอีกครั้ง โดยจะเสนอคณะรัฐมนตรี (ครม.) อนุมัติ 10 มี.ค.นี้แล้ว ที่ประชุมได้มีการอนุมัติ มาตรการดูแลเยียวยาผลกระทบไวรัสโคโรนา (โควิด-19) ชุดที่ 1 เพื่อช่วยเหลือผู้ประกอบการและประชาชนทั่วไปโดยมาตรการด้านการเงิน จะมี 4 เรื่อง ประกอบด้วย1.สินเชื่อดอกเบี้ยต่ำ (ซอฟต์โลน) โดยให้ธนาคารออมสินจะปล่อยกู้ ให้กับสถาบันการเงินอื่นๆ ในอัตราดอกเบี้ยร้อยละ 0.01 เพื่อให้สถาบันต่างปล่อยกู้ต่ออัตราดอกเบี้ยไม่เกินร้อยละ 22.มาตรการพักชำระเงินเงินต้น ผ่อนภาระดอกเบี้ย และขยายเวลาชำระหนี้3.การปรับโครงสร้างหนี้ โดยการยืดเวลาชำระหนี้ ลดอัตราดอกเบี้ย เปลี่ยนแปลงประเภทเงินกู้ และลดค่าธรรมเนียมต่างๆ เป็นมาตรการแบบผ่อนคลายถึง 31 ธ.ค. 25634.มาตรการสินเชื่อดอกเบี้ยต่ำของสำนักงานประกันสังคม จะให้นายจ้างและลูกจ้างกู้ได้ เพื่อบรรเทาภาระและเป็นเงินทุนเวียน โดยหลังจากนี้สำนักงานประกันสังคมจะกลับไปพิจารณาหลักการดำเนินงานส่วนมาตรการทางภาษี มี 4 เรื่องเหมือนกัน คือ1. ลดอัตราภาษีหัก ณ ที่จ่ายให้กับผู้ประกอบการเป็นการชั่วคราว2. ให้ผู้ประกอบการเอสเอ็มอีที่กู้เงินซอฟต์โลน ได้สิทธินำภาระดอกเบี้ยเป็นรายจ่ายลดหย่อนภาษี3. ส่งเสริมการจ้างงาน โดยให้ผู้ประกอบการนำรายจ่ายลูกจ้างมาหักลดหย่อนภาษีได้ 3 เท่า ตั้งแต่ 1 เม.ย.-31 ก.ค 25634. เร่งคืนภาษีมูลค่าเพิ่ม (Vat) ภายใน 15 วัน ให้กับผู้ประกอบการที่ยื่นแบบผ่านระบบอินเทอร์เน็ต และไม่เกิน 45 วัน สำหรับผู้ประกอบการที่ยื่นแบบปกตินอกจากนี้ ยังมีมาตรการที่เกี่ยวข้องกับกับการลดค่าธรรมเนียม ค่าเช่า ให้กับผู้ประกอบการ มาตรการลดค่าน้ำ-ค่าไฟ ค่าพลังงาน ซึ่งยังต้องไปพิจารณาถึงอัตราที่เหมาะสมก่อน และยังมีมาตรการลดเงินสมทบประกันสังคมของผู้ประกอบการ การเพิ่มประสิทธิภาพการใช้จ่ายเงินงบประมาณ รวมถึงมาตรการด้านตลาดทุนด้วย
ดูกันแบบเต็มๆ ที่ประชุมครม.เศรษฐกิจ อนุมัติมาตรการทั้งการเงินและภาษี ทั้งให้ สินเชื่อดอกเบี้ยต่ำ-พักชำระเงินต้น-ลดภาษี เพื่อช่วยเยียวยาผลกระทบไวรัสโคโรนา (โควิด-19)บ้าง 
แจกเงิน,แจกเงิน 1000,แจกเงินกระตุ้นเศรษฐกิจ,แจกเงินฟรี,ครม.เศรษฐกิจ,อุตตม สาวนายน,รมว.คลัง,ข่าวทั่วไป